[bookmark: _Hlk210644805]MUNICIPIUL TURDA 
ORGANIZEAZĂ CONCURS
ÎN DATA DE 27 AUGUST 2026, ORELE 11,00
PENTRU OCUPAREA URMĂTOAREI  FUNCȚII CONTRACTUALE DE CONDUCERE VACANTE:


· Director, gradul II  - 1 post, durată nedeterminată – Primăria municipiului Turda, Direcția turism, evenimente publice și sport

Condiţii specifice de participare:
- studii universitare de licenţă absolvite cu diplomă de licenţă sau echivalentă în domeniul științelor economice, specializarea Economia comerțului, turismului și serviciilor sau Administrarea afacerilor în comerț, turism, servicii, merceologie și managementul calității 
- vechime în specialitate studiilor minim 5 ani
- raport de muncă cu durată normală a timpului de muncă de (8 h/zi).

Probele concursului vor fi:
· Probă scrisă și interviu 

Bază legală: art. XXII, alin. 2 și alin. 3, lit. a din Legea 141/2025, privind unele măsuri fiscal-bugetare cu modificările și completările ulterioare.
	Poate participa la concurs persoana care îndeplineşte următoarele condiţii generale prevăzute în HGR 1336/2022, pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice:
   a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene și domiciliul în România;
   b) cunoaşte limba română, scris şi vorbit;
   c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
   d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
   e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
   f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
   g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

Calendarul concursului:
· depunerea dosarelor de concurs în perioada  05 – 18 august 2026, ora 15
· selecţia dosarelor de concurs şi afişarea rezultatelor selecţiei în perioada 19 – 21 august 2026
· proba scrisă se va susţine în data de 27 august 2025, orele 11,00
· afişarea rezultatelor probei scrise în termen de maxim o zi lucrătoare de la data susţinerii probei 
· proba de interviu se va susţine în termen de 4 zile lucrătoare de la data susținerii probei scrise
· afişarea rezultatelor probei de interviu în termen de maxim o zi lucrătoare de la data susţinerii probei 
· afişarea rezultatelor finale în termen de maxim o zi lucrătoare de la data finalizării ultimei probe a concursului

După afişarea rezultatelor obţinute la selecţia dosarelor, proba scrisă şi proba de interviu, după caz, candidaţii nemulţumiţi pot depune contestaţie în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise/practice şi probei de interviu, sub sancţiunea decăderii din acest drept. Soluţionarea contestaţiilor şi comunicarea rezultatelor la contestaţii se va face în termen de maximum o zi lucrătoare de la expirarea termenului de depunere a contestaţiilor.

Atribuții
· asigură planificarea, organizarea și promovarea evenimentelor publice, sociale, artistice și sportive care se desfășoară în Municipiul Turda;
· asigură realizarea și implementarea Strategiei de promovare a Municipiului Turda, în acord cu documentele strategice adoptate
· inițiază parteneriate cu entități/organizații din sfera non-guvernamentală sau privată în scopul promovării Municipiului Turda;
· dezvoltă și coordonează calendarul anual al evenimentelor municipiului și urmărește impactul acestora asupra comunității și economiei locale;
· colaborează cu instituții publice, organizații, mediul de afaceri și societatea civilă pentru dezvoltarea de proiecte comune;
· coordonează dezvoltarea identității vizuale și imaginii publice a evenimentelor organizate sub egida Municipiului Turda;
· administrează și dezvoltă brandul de oraș al Municipiului Turda;
· organizează vizite de documentare pentru presă, promotori/creatori de conținut și operatori din turism
· coordonează participarea Municipiului Turda la târguri și expoziții de turism
· asigură coordonarea și organizarea activităţii din cadrul direcţiei;
· asigură instruirea în ceea ce priveşte normele de protecţia muncii şi prevenirea şi stingerea incendiilor şi veghează la respectarea acestor norme;
· asigură detalierea atribuţiilor compartimentelor pe care le conduc, cu precizarea sarcinilor pe care le presupune fiecare funcţie de execuţie, prin elaborarea pentru fiecare subordonat, a fişelor de post;
· are iniţiativă şi ia măsuri, după caz, în rezolvarea problemelor specifice domeniilor de activitate ale compartimentelor pe care le conduce;
· asigură cunoaşterea de către personalul din subordine a legislaţiei în vigoare, specifică fiecărui domeniu de activitate;
· îndrumă, urmărește şi verifică permanent utilizarea eficientă a programului de lucru, preocuparea fiecarui angajat în rezolvarea legală, competentă şi de calitate a tuturor sarcinilor încredinţate, în raport cu pregătirea, experienţa şi funcţia ocupată;
· asigură, urmărește și răspunde de utilizarea, de către personalul subordonat, a tuturor aplicațiilor informatice implementate la nivelul instituției, în contextul obligațiilor prevăzute de lege în ceea ce privește digitalizarea 
· repartizează corespondenţa, răspund de soluţionarea problemelor curente, semnează lucrările compartimentului;
· propune şi, după caz, iau masuri în vederea îmbunătaţirii activităţii în cadrul compartimentului, colaborează şi conlucrează cu celelalte compartimente din cadrul primăriei, răspunzând cu promptitudine la solicitările acestora;
· asigură respectarea prevederilor din prezentul regulament; 
· răspunde de creşterea gradului de competenţă profesională şi de asigurarea unui comportament corect în relaţiile cu cetăţenii, în scopul creşterii prestigiului funcţionarului public;
· evalueză personalul din subordine; 
· monitorizează şi răspunde de modul de implementare a sistemului de control managaerial;
· monitorizează şi răspunde de modul de respectare a obligaţiilor privind GDPR.





Bibliografia și tematica:

1. Legea 273/2006, privind finanțele publice locale, cu modificările și completările ulterioare
Tematică: art. 2-5, art. 7-24
2. Strategia Integrată de Dezvoltare Durabilă 2021-2030 a Municipiului Turda
Tematică: Strategia Integrată de Dezvoltare Durabilă 2021-2030 a Municipiului Turda în integralitate
3. HGR 852/2008, pentru aprobarea normelor şi criteriilor de atestare a staţiunilor turistice, cu modificările și completările ulterioare
Tematică: Art. 1-14, Anexele 1-4
4. OUG 39/2018, privind parteneriatul public-privat, cu modificările și completările ulterioare
Tematică: Art. 1- 44
5. OGR 26/2000, cu privire la fundații și asociații, cu modificările și completările ulterioare
Tematică: Cap. I - XII
6. Legea 69/2000, legea educației fizice și sportului, cu modificările și completările ulterioare
Tematică: Titlul I – IV, Titlul VIII, Titlul XI - XII
7. OUG 57/2019 Codul administrativ, cu modificările și completările ulterioare, Partea a III-a     Administraţia publică locală, Titlul III - Personalul contractual din autorităţile şi instituţiile publice, cap. III - Drepturi și obligații ale personalului contractual din administrația publică, precum și răspunderea acestuia, art. 549 - 553 și art. 563 – 579
Tematică: Partea a III-a  Administraţia publică locală, art. 75, art. 87-91, art. 95-110, art. 129-140, art. 148-163, art. 195-200, Titlul III - Personalul contractual din autorităţile şi instituţiile publice, cap. III - Drepturi și obligații ale personalului contractual din administrația publică, precum și răspunderea acestuia, art. 549 - 553 și art. 563 – 579


Acte necesare la dosar:
a) formular de înscriere la concurs;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) curriculum vitae, model comun european.
Modelul orientativ al adeverinţei menţionate la lit. e) este prevăzut în anexele anunțului.
Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
Copiile de pe actele prevăzute la lit. b) – e) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.
În conformitate cu prevederile OUG 41/2016 și ale Legii 9/2023, actele solicitate la dosar, precum şi certificatul de încadrare într-un grad de handicap, după caz, se vor prezenta în original. Secretarul comisiei de concurs va realiza copii ale documentelor solicitate și le va certifica pentru conformitate cu originalul.

Certificatul de cazier judiciar sau, după caz, extrasul de pe cazierul judiciar poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului, anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.
În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la b) - e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise, după caz, sub sancţiunea neemiterii actului administrativ de angajare.
Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf cu volum maxim de 1 MB, documentele fiind acceptate doar în formă lizibilă.
	Dosarele se depun la sediul Primăriei Municipiului Turda, P-ţa 1 Decembrie 1918, nr. 28, cam. 15 până la data de 18 august 2026, orele 15. Dosarele se vor verifica de către comisia de concurs iar rezultatele selecției dosarelor se vor afişa la sediul şi pe site-ul instituţiei.
	Informaţii suplimentare se pot obţine de la Serviciul resurse umane, cam. 48, telefon 0264-317199.

